**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**DIRECȚIA TEHNICĂ Soós Zoltán**

**Nr.** **9919/291/DT din 21.02.2025**

**REFERAT DE APROBARE**

**a privind actualizarea Studiului de oportunitate privind modalitatea de gestiune**

**a Serviciului de Iluminat Public din Municipiul Târgu Mureș, actualizarea Caietului de sarcini privind delegarea gestiunii Serviciului de Iluminat Public în Municipiul Târgu Mureș și aprobarea modelului de Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș**

În baza prevederilor din: Legea nr. 5l/2007, privind serviciile comunitare de utilitati publice, republicată, cu modificările și completările ulterioare; Legea nr. 230/2006, art. 8, art. 10 lit d, a serviciului de iluminat public, cu modificările și completările ulterioare; Ordinul ANRSC nr.86/2007 pentru aprobarea regulamentului-cadru al serviciului de iluminat public; Ordinul ANRSC nr.87 /2007 pentru aprobarea caietului de sarcini-cadru al serviciului de iluminat public, Legea nr. 52/2003 privind transparența decizională în administrația publică,

Este necesară și oportună înființarea Serviciului de Iluminat Public (SIP) și alegerea formei de gestionare a acestuia.

În conformitate cu prevederile art.3 din Legea nr.51/2006 a serviciilor comunitare de utilități publice, republicată, serviciile de utilitați publice cum este și cazul serviciului comunitar de iluminat public sunt în responsabilitatea autoritaților administrației publice locale și se înființează, se organizează și se gestionează potrivit hotărârilor adoptate de autoritățile deliberative ale unitaților administrativ-teritoriale, în funcție de gradul de urbanizare, de importanța economico-socială a localităților, de mărime și de gradul de dezvoltare ale acestora și în raport cu infrastructura tehnico-edilitară existentă.

Pentru înființarea și delegarea gestiunii Serviciului de iluminat public în Municipiul Târgu Mureș, într-o primă etapă s-a elaborat documentul:

**• Regulament Serviciul de Iluminat Public din Municipiul Târgu Mureș și indicatori de performanță** *(HOTĂRÂREA nr. 192 din 27 iunie2019)*

În a doua etapă au fost elaborate și actualizate cu informații aferente anului 2024 documentele:

* + ***Studiu de Oportunitate privind gestiunea Serviciului de Iluminat Public din Municipiul Târgu Mureș actualizat****.*
  + ***Caiet de sarcini-CS privind delegarea gestiunii Serviciului de Iluminat Public în Municipiul Târgu Mureș actualizat***
  + ***Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș,***

documente pe care le supunem aprobării.

Etapa finală o va constitui derularea achiziției publice de atribuire a contractului de delegarea gestiunii prin concesiune a Serviciul de Iluminat Public în Municipiul Târgu Mureş, prin SICAP.

Raportat la faptul că odată cu documentația de atribuire nu a fost aprobat și Studiul de oportunitate privind modalitatea de gestiune a Serviciului de Iluminat Public din Municipiul Târgu Mureș, acesta conținând date de referință în perioada 2013-2019, se impune actualizarea acestuia și corelarea cu Caietul de sarcini aprobat în cursul anului 2024.

De menționat faptul că  prin Hotărârea nr. 256 din 27.07.2023 s-a aprobat constituirea și componența Comisiei pentru urmărirea procedurii de delegare a gestiunii Serviciului de Iluminat Public în Municipiul Târgu Mureș, iar prin Dispoziția nr. 1209 din 24.08.2023 s-a aprobat numirea de membrii din cadrul aparatului de specialitate al primarului în componența Comisiei pentru urmărirea procedurii de delegare a gestiunii Serviciului de Iluminat Public în Municipiul Târgu Mureș.

Delegarea gestiunii serviciului de iluminat public din Municipiul Târgu Mureş cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţii administrativ-teritoriale sub conducerea, coordonarea şi responsabilitatea unui operator, în scopul asigurării iluminatului public din municipiu, inclusiv dreptul şi obligaţia de a administra şi de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public.

Obligaţiile operatorului sunt stipulate în *contractul de delegare a gestiunii sistemului de iluminat public*, aprobat de Consiliul Local, şi care trebuie sa fie în acord cu legislaţia incidentă, respectiv, cu regulamentul cadru adoptat de ANRSC prin Ordinul nr. 86/2007.

Durata delegării, în condiţiile legii, se stabilește pe o perioadă de maxim 5 ani.

Raportat la domeniul de competență al Consiliului Local al Municipiului Targu Mureș, conform dispozițiilor art. 129, alin.(2), lit. “d” si alin. (7), lit. “n” din Ordonanța de Urgență 57/2019 privind Codul administrativ, ce conferă prerogative autorității deliberative privind gestionarea serviciilor furnizate către cetățeni, asigurând, potrivit competențelor sale și în condițiile legii, cadrul necesar pentru furnizarea serviciilor publice de interes local privind serviciile comunitare de utilitate publică de alimentare cu apă, gaz natural, canalizare, salubrizare, energie electrică, iluminat public și transport public local, după caz, coroborat cu prevederile art. 139 din același act normativ, supunem spre analiză și aprobare Consiliului Local al Municipiului Targu Mureș, proiectul de hotărâre privind **aprobarea**

**actualizării Studiului de oportunitate privind modalitatea de gestiune a Serviciului de Iluminat Public din Municipiul Târgu Mureș, actualizării Caietului de sarcini privind delegarea gestiunii Serviciului de Iluminat Public în Municipiul Târgu Mureș și a modelului de Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș.**

DIRECTOR EXECUTIV

Racz Lucian

ÎNTOCMIT

Inspector ing. Sigmirean Mircea

**\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ***

******

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice)\***

**PRIMAR,**

**Soós Zoltán**

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_ 2025**

**privind actualizarea Studiului de oportunitate privind modalitatea de gestiune**

**a Serviciului de Iluminat Public din Municipiul Târgu Mureș, actualizarea Caietului de sarcini privind delegarea gestiunii Serviciului de Iluminat Public în Municipiul Târgu Mureș și aprobarea modelului de Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș**

***Consiliul Local al Municipiului Târgu Mureș, întrunit în ședință ordinară de lucru***

**Având în vedere:**

a) Referatul Nr. 9919/291/DT din 21.02.2025, inițiat de Primar prin Direcţia Tehnică, privind actualizarea Studiului de oportunitate privind modalitatea de gestiune a Serviciului de Iluminat Public din Municipiul Târgu Mureș, actualizarea Caietului de sarcini privind delegarea gestiunii Serviciului de Iluminat Public în Municipiul Târgu Mureș și a aprobarea modelului de Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș;

b) Raportul de Analiză al Comisiei pentru urmărirea procedurii de delegare a gestiunii Serviciului de Iluminat Public în Municipiul Târgu Mureș;

c) Raport de specialitate al Direcției Economice

d) Raport de specialitate al Direcției Juridice, Contencios Administrativ și Administrație Publică Locală;

e) Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile din**:

- Legea nr. 230/2006, art. 8, art. 10 lit. d, a serviciului de iluminat public, cu modificările și completările ulterioare;

- Legea nr 51/2006 privind serviciile comunitare de utilitati publice, republicată, cu modificările și completările ulterioare, art.1 alin.2 lit, f, art. 3 alin. 1, art. 8 alin 1, art. 22 și art. 29;

- Ordinul ANRSC nr. 87/2007 pentru aprobarea Caietului de sarcini-cadru al serviciului de iluminat public;

- HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

- Legea nr. 52/2003 privind transparența decizională în administrația publică, art. 7 alin. (1), alin. (2) și alin. (13);

În temeiul prevederilorart. 129, alin. (1), alin. (14), art. 139, alin. (1), art. 196, alin. (1), lit. „a” și ale art. 243, alin. (1), lit. „a” din O.U.G. nr. 57/2019 privind Codul Administrativ, cu modificările și completările ulterioare

**H o t ă r ă ş t e :**

**Art. 1.** Se aprobă actualizarea Studiului de oportunitate privind modalitatea de gestiune a Serviciului de Iluminat Public din Municipiul Târgu Mureș, conform Anexei Nr.1, parte integrantă a prezentei hotărâri.

**Art. 2.** Se aprobă actualizarea Caietului de sarcini privind delegarea gestiunii Serviciului de Iluminat Public în Municipiul Târgu Mureș, conform Anexei Nr.2, parte integrantă a prezentei hotărâri.

**Art. 3.** Se aprobă modelul de Contract de concesiune de lucrări privind delegarea gestiunii Serviciului de Iluminat Public în Municipiul Târgu Mureș, întocmit în conformitare cu contract-cadru, conform Anexei Nr. 3, parte integrantă a prezentei hotărâri.

**Art. 4.** Odată cu intrarea în vigoare a prezentei hotărâri, orice prevedere contrară își încetează aplicabilitatea.

**Art. 5**. Cu aducerea la îndeplinire a prezentei hotărâri, se încredinţează Executivul Municipiului Târgu Mureş, prin Direcţia Tehnică și Direcția Economică.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 7.** Se mandatează executivul Municipiului Târgu Mureș să opereze modificările necesare asupra documentației de atribuire în funcție de observațiile A.N.A.P., deciziile C.N.S.C./instanței de judecată, eventuale măsuri de remediere incidente, după caz.

**Art. 8.** Prezenta Hotărâre se comunică:

- Direcției Economice

- Direcției Tehnice

- Membrilor Comisiei pentru urmărirea procedurii de delegare a gestiunii Serviciului de Iluminat Public în Municipiul Târgu Mureș, prin Direcția tehnică.

**Viză de legalitate,**

**Secretarul general al Municipiului Târgu Mureş**

**Bordi Kinga**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ***